Ir-Regolament tal-Kummissjoni (KEE) Nru 1516/79
tad-19 ta’ Lulju 1979
li jemenda r-Regolament (KEE) Nru 1119/79 li jistabbilixxi disposizzjonijiet speċjali għall-implimentazzjoni ta’ sistema ta’ liċenzji t’importazzjoni għaż-żrieragħ
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 2358/71 tas-26 t’Ottubru 1971 dwar l-organizzazzjoni komuni tas-suq fiż-żrieragħ [1], kif l-aħħar emendat bir-Regolament(KEE) Nru 234/79 [2] u partikolarment l-Artikolu 4(2) tiegħu,
Billi r-Regolament tal-Kummissjoni (KEE) Nru 1119/79 [3] jitlob li l-pajjiż ta’ l-oriġini jkun indikat fl-applikazzjoni u fil-liċenzja t’importazzjoni; billi kif din id-disposizzjoni hija abbozzata fil-preżent tista’ twassal għal diffikultajiet fl-interpretazzjoni; billi għalhekk għandha tkun magħmula ċara li tali indikazzjoni sempliċement tinvolvi obbligu għall-importazzjoni ta’ prodott li joriġina fil-pajjiż mhux membru hekk indikat;
Billi l-miżuri li hemm ipprovduti għalihom f’dan ir-Regolament jaqblu ma’ l-opinjoni tal-Kumitat ta’ Ġestjoni għaż-Żrieragħ,
ADDOTTAT DAN IR-REGOLAMENT:
Artikolu 1
L-Artikolu 4 tar-Regolament (KEE) Nru 1119/79 huwa emendat biex jinqara kif ġej:
"Il-pajjiż ta’ l-oriġini għandu jkun indikat fis-Sezzjoni 14 ta’ l-applikazzjoni u tal-liċenzja ta’ l-importazzjoni. Il-liċenzja għandha ġġorr magħha l-obbligu ta’ l-importazzjoni ta’ prodotti li joriġinaw fil-pajjiż hekk indikat."
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċċjali tal-Komunitajiet Ewropej.
Huwa għandu japplika mill-1 ta’ Lulju 1979.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fid-19 ta’ Lulju 1979.